
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2017 


ΤΕΥΧΟΣ ΤΕΤΑΡΤΟ 


Αρ. Φύλλου 77 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση των ορίων του «Καταφυγίου Άγριας 
Ζωής Φλώρινας». 

2 Κήρυξη ως αναδασωτέας δημόσιας δασικής έκτα¬ 
σης εμβαδού 10,55 στρ. στη θέση «Μαγούλα» της 
περιφέρειας τ.κ. Πουρναριού, Δήμου Δομοκού, 
Π.Ε. Φθιώτιδας. 

3 Κήρυξη έκτασης ως αναδασωτέας, εμβαδού 634,96 
τ.μ., στη θέση «Φουντουκλή» δημοσίου δάσους Λε- 
ονταρίου, της Τ.Κ. Λεονταρίου, της Δ.Ε. Ταμασίου, 
του Δήμου Σοφάδων, της Π.Ε. Καρδίτσας. 


ΑΠΟΦΑΣΕΙΣ 

Αριθ. 146707/2702 (1) 

Τ ροποποίηση των ορίων του «Καταφυγίου Άγριας 

Ζωής Φλώρινας». 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις δ/ξεις των αρθρ.5 (παρ.4.3,8) και 6 (παρ.2) του 
ν.3937/2011 (ΦΕΚ 60/Α') «περί διατήρησης της βιοποι- 
κιλότητας και άλλες δ/ξεις». 

2. Τις δ/ξεις του αρθρ.258 του ν.δ.86/1969 (ΦΕΚ 
7/Α’) «περί δασικού κώδικος» και της με αριθμ. 
Η.Π.37338/1807/Ε.103/2010 (ΦΕΚ 1495/Β') «περί καθορι¬ 
σμού μέτρων και διαδικασιών για τη διατήρηση της άγρι¬ 
ας ορνιθοπανίδας κλπ.» κοινή υπουργική απόφαση των 
Υπουργών Οικονομικών, Οικ/μίας, Αντ/τας και Ναυτιλίας 
και Περιβάλλοντος, Ενέργειας και Κλ.Αλλαγής. και της 
με αριθμ. Η.Π.8353/276/Ε 103/2012 (ΦΕΚ. 415/Β') «περί 
τροποποίησης και συμπλήρωσης της κοινής υπουργικής 
απόφαση 37338/1807/2010 κλπ.». 

3. Τις δ/ξεις του ν. 3208/2003 (ΦΕΚ 303/Α') «περί 
προστασίας των δασικών οικοσυστημάτων, κατάρτι¬ 
σης δασολογίου, ρύθμισης εμπραγμάτων δικαιωμάτων 
επί δασών και δασικών εν γένει εκτάσεων και άλλες 
διατάξεις». 


4. Τις δ/ξεις του άρθρου 90 του π.δ. 63/2005 «περί κω¬ 
δικοποίησης της νομοθεσίας για την Κυβέρνηση και τα 
Κυβερνητικά Όργανα» (ΦΕΚ.98/Α). 

5. Τις διατάξεις του άρθρου 6 παρ.1 περ. β του 
π.δ.189/2009 (ΦΕΚ 221 /Α') «Καθορισμός και ανακατα¬ 
νομή αρμοδιοτήτων των Υπουργείων». 

6. Τον ν. 3852/2010 (ΦΕΚ 87/Α') «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης. 

7. Το π.δ. 24/20-15 (ΦΕΚ 20/Α') περί «Σύστασης και με- 
τονομασίας Υπουργείων, μεταφορά της Γενικής Γραμμα¬ 
τείας Κοινωνικών Ασφαλίσεων». 

8. Την με αριθ. Υ1/2015 απόφαση του Πρωθυπουρ¬ 
γού «Καθορισμός σειράς τάξης των Υπουργείων» (ΦΕΚ 
2076/Β * 1 2 3 ). 

9. Το π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 

10. Το π.δ. 100/2014 (ΦΕΚ 157 Α') «Οργανισμός Υπουρ¬ 
γείου Περιβάλλοντος Ενέργειας και Κλιματικής Αλλαγής». 

11. Την υπ' αριθμ. Υ198/17-11 -2016 απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» (ΦΕΚ3722/Β 1 ). 

12. Το π.δ. 123/2016 «Ανασύσταση και μετονομασία 
του Υπουργείου Διοικ. Μεταρρύθμισης...» (ΦΕΚ 208/Α'). 

13. Την με αριθ. Υ173/2016 «Σύσταση θέσεων Ανα¬ 
πληρωτών Υπουργών και Υφυπουργών» (ΦΕΚ 3610/Β'). 

14. Την αριθμ. 3569/14-8-2002 (ΦΕΚ. 425/Β 1 ) απόφαση 
της Γεν. Γραμματέως Περιφέρειας Δυτικής Μακεδονίας, 
«Τροποποίηση ορίων μονίμου καταφυγίου Άγριας Ζωής 
στις θέσεις <1033> και <Σκοπιάς> μετονομασία του σε 
<Φλώρινας> Δήμου Φλώρινας Νομού Φλώρινας». 

15. Την αριθμ. 71504/1538/30-6-2006 (ΦΕΚ 1059/Β') 
απόφαση του Γεν. Γραμματέα Περιφέρειας Δυτικής Μα¬ 
κεδονίας «Τροποποίηση ορίων μονίμου καταφυγίου 
Άγριας Ζωής <Φλώρινας> Νομού Φλώρινας». 

16. Την αριθμ. 4306/15-1 -2016 εισήγηση «περί τρο¬ 
ποποίησης ορίων του ΚΑΖ Φλώρινας» της Διεύθυνσης 
Δασών Φλώρινας, διά της οποίας υπεβλήθη το από 15-1 - 
2016 αναλυτικό τοπογραιρικό διάγραμμα ως προς τις πε¬ 
ριοχές μελέτης, τροποποίησης και προσαρμογής του ΚΑΖ. 

17. Την αριθμ. 9645/28-1-2016 εισήγηση του ασκού¬ 
ντο καθήκοντα Γενικού Γραμματέα της Αποκεντρωμένης 
Διοίκησης Ηπείρου - Δυτικής Μακεδονίας. 

18. Την αριθμ. ΔΥ/22 -3 - 2016 αναφορά - διαμαρτυρία 
των 

α) Συλλόγου Ελλήνων Ορειβατών. 

β) Συλλόγου Ορειβατών Χιονοδρόμων. 

γ) Φυσιολ. Ορειβατικού ομίλου Φλώρινας. 

δ) Αθλητικού Ομίλου Φλώρινας. 

ε) Ελληνικής Ομάδας Διάσωσης (παράρτημα Φλώρι¬ 
νας). 

ζ) Των Ανένταχτων - Ανεξάρτητων ορειβατών - πεζο¬ 
πόρων Φλώρινας. 

η) Την 27/16-3-2016 επιστολή του Κυνηγετικού Συλ¬ 
λόγου Φλώρινας. 

19. Το αριθμ. 9645/28-1-2016 έγγραφο της Αποκε¬ 
ντρωμένης Διοίκησης Ηπείρου - Δυτικής Μακεδονίας, 
δια του οποίου παρέχεται η σύμφωνη γνώμη της στην 
σχετική εισήγηση της Διεύθυνσης Δασών Φλώρινας και 
προτείνεται, η τροποποίηση των ορίων του Κ.Α.Ζ Φλώ¬ 
ρινας σύμφωνα με την εισήγηση. 

20. Το αριθμ. 143710/23-9-2016 έγγραφο της Αποκε¬ 
ντρωμένης Διοίκησης Ηπείρου -Δυτικής Μακεδονίας, 
δια του οποίου παρέχεται η σύμφωνη γνώμη της στην 
σχετική εισήγηση της Διεύθυνσης Δασών Φλώρινας και 
προτείνεται, η τροποποίηση των ορίων του Κ.Α.Ζ Φλώ¬ 
ρινας σύμφωνα με την εισήγηση. 

21. Το αριθμ. ΔΥ/1-11-2016 Ενημερωτικό Σημείωμα 
της Διεύθυνσης Διαχείρισης Δασών και Δασικού Περι¬ 
βάλλοντος με το οποίο προτείνεται η αποδοχή της εισή¬ 
γησης της Διεύθυνσης Δασών Φλώρινας για τη μείωση 
των ορίων του Κ.Α.Ζ Φλώρινας, αποφασίζουμε: 

Τροποποιούμε τα όρια του καταφυγίου Άγριας Ζωής 
«Φλώρινας» συνολικής έκτασης 57.124 στρεμ., όπως 
αυτά καθορίζονται με τις σχετικές με την ίδρυση του 
αποφάσεις, υπ'αριθμ. 3569/14-8-2002 (ΦΕΚ425/Β') της 
Γεν. Γραμματέως Περιφέρειας Δυτικής Μακεδονίας και 
υπ' αριθμ. 71504/1538/30-6-2006 (ΦΕΚ 1059/Β') τροπο- 
ποιητική απόφαση του Γενικού Γραμματέα Περιφέρειας 
Δυτικής Μακεδονίας και μειώνουμε τη συνολική έκταση 
του «Κ.Α.Ζ Φλώρινας» κατά 12.207 στρεμ. 

Τα νέα όρια του Καταφυγίου άγριας ζωής, συνολικού 
εμβαδού πλέον 44.917 στρεμ., καθορίζονται ως ακολού¬ 
θως: 

Αρχίζουν από το 4° χλμ. Εθνικής οδού Φλώρινας- 
Κρυσταλλοπηγής (Σημείο 1, με συντεταγμένες ΕΓΣΑ'87: 
277972,58 - 4517872,85), όπου άρχεται δασικός δρό¬ 
μος και με κατεύθυνση Δυτική ακολουθούν αυτόν στις 
παρυφές του Υψώματος «1033» βορείως της πόλης 
της Φλώρινας, συναντούν το Δημοτικό Κυνοκομείο 
και συνεχίζοντας στο δασικό δρόμο με Βορειοδυτική 
κατεύθυνση συναντούν ρέμα πλησίον του Πεδίου βο¬ 
λής Φλώρινας (Σημείο 2, με συντεταγμένες ΕΓΣΑ'87: 
280317,46 - 4519816,69), όπου στρέφοντας Ανατολικά 
ανέρχονται το ρέμα, ώσπου συναντούν τον ασφαλτο¬ 
στρωμένο δρόμο (Σημείο 3, με συντεταγμένες ΕΓΣΑ'87: 
279678,00 - 4520036,97) που οδηγεί προς την Ιερά Μονή 
Αγίου Μάρκου και τον ακολουθούν μέχρι την Μονή. 
Από εκεί παρακάμπτοντας την I. Μονή, με Βόρεια κα¬ 
τεύθυνση ακολουθούν παλαιό δασικό δρόμο που δι¬ 
έρχεται άνωθεν του οικισμού Πρώτης, κατέρχονται στο 


χαρακτηριστικό ρέμα Κλαδοράχης και ακολουθούν το 
δασικό δρόμο μέχρι συναντήσεως με μονοπάτι (Σημείο 
4, με συντεταγμένες ΕΓΣΑ'87: 278978,00 - 4522084,00) 
όπου ακολουθώντας αυτό διέρχονται Δυτικά της Ιεράς 
Μονής Παναγίας Κλαδοράχης και των εγκαταλελειμμέ- 
νων παιδικών Κατασκηνώσεων Κλαδοράχης, όπου και 
συναντούν υφιστάμενο δασικό δρόμο (Σημείο 5, με 
συντεταγμένες ΕΓΣΑ'87: 279100,44 - 4522492,32). Από 
εκεί ακολουθώντας τον δασικό δρόμο με κατεύθυνση 
Βόρεια συναντούν χαρακτηριστική ράχη (Σημείο 6, με 
συντεταγμένες ΕΓΣΑ'87: 278910,26 - 4522996,61) όπου 
με κατεύθυνση Βορειοανατολική και για απόσταση 550 
μ. περίπου, συναντούν ελιγμό δασικού δρόμου (Σημείο 
7, με συντεταγμένες ΕΓΣΑ'87: 279214,38 - 4523567,80) 
και ακολουθώντας αυτόν διέρχονται άνωθεν του οικι¬ 
σμού Άνω Κλεινών, όπου στρέφονται πλέον Δυτικά συ¬ 
νεχίζοντας επί του δασικού δρόμου μέχρι να συναντή¬ 
σουν μικρό ρέμα (Σημείο 8, με συντεταγμένες ΕΓΣΑ'87: 
274858,21 - 4521196,65), όπου δι' αυτού ανέρχονται σε 
υφιστάμενο δασικό δρόμο (Σημείο 8α, με συντεταγμένες 
ΕΓΣΑ'87: 274390,58 -4520934,29) και συνεχίζοντας επ' 
αυτού με κατεύθυνση Δυτική, ώσπου συναντούν την 
ασφαλτοστρωμένη δημοτική οδό, (Σημείο 8β, με συντε¬ 
ταγμένες ΕΓΣΑ'87: 272602,92 -4520893,54) κατευθύνο- 
νται Νοτιοδυτικά στη δασική θέση «Προφήτης Ηλίας» 
επί της διασταύρωσης του Εθνικού δρόμου Φλώρινας- 
Κρυσταλλοπηγής (14ο χλμ.), (Σημείο 9, με συντεταγμένες 
ΕΓΣΑ'87: 271480,10 - 4518421,44). Από εκεί συνεχίζουν 
ακολουθώντας την Εθνικό οδό με κατεύθυνση Ανατο¬ 
λική μέχρι το 6ο χλμ. αυτής (Εξωκκλήσι Αγίων Αναργύ¬ 
ρων -Σημείο 10, με συντεταγμένες ΕΓΣΑ'87:276555,86 - 
4518064,49) όπου και στρέφουν Νοτιοδυτικά ακολου¬ 
θώντας την επαρχιακή οδό προς τον Συνοικισμό Σίμου 
Ιωαννίδη, μέχρι να συναντήσουν την επαρχιακή οδό 
Φλώρινας-Αλώνων. Ακολουθούν την ίδια οδό με κατεύ¬ 
θυνση Δυτική για απόσταση 650 μ. περίπου, όπου και συ¬ 
ναντούν δασικό δρόμο που οδηγεί στον εγκαταλελειμμέ- 
νο οικισμό Καλογερίτσας (Σημείο 11, με συντεταγμένες 
ΕΓΣΑ'87: 276933,93 -4517100,24). Από εκεί συνεχίζουν 
με κατεύθυνση Νότια ώσπου να συναντήσουν την χω¬ 
μάτινη επαρχιακή οδό Φλώρινας-Τριβούνου (Σημείο 12, 
με συντεταγμένες ΕΓΣΑ'87:276207,52 -4515033,29). Συ¬ 
νεχίζουν επ' αυτής έως ότου συναντήσουν διασταύρωση 
με δασικό δρόμο στη δασική θέση «Αμμουδιά» (Σημείο 
13, με συντεταγμένες ΕΓΣΑ'87:275321,77 - 4514009,12) 
και ακολουθούν αυτόν με κατεύθυνση Ανατολική μέχρι 
να συναντήσουν χαρακτηριστικό ελιγμό (Σημείο 14, με 
συντεταγμένες ΕΓΣΑ'87: 277569,41 - 4513357,66) όπου 
αποσπούνται και κατέρχονται με κατεύθυνση Βόρεια 
δια μέσου μικρού ρέματος έως ότου συναντήσουν 
τον χείμαρρο Σκοπιάς (Σημείο 15, με συντεταγμένες 
ΕΓΣΑ'87: 278024,21 - 4514614,71). Ακολουθούν αυτόν 
για 1.200 μ. περίπου με κατεύθυνση Ανατολική ώσπου 
συναντούν μικρό ρέμα (Σημείο 16, με συντεταγμένες 
ΕΓΣΑ'87: 279120,98 - 4514942,95) το οποίο ανέρχονται 
μέχρι να συναντήσουν τον υφιστάμενο δασικό δρόμο 
που διέρχεται άνωθεν του οικισμού Σκοπιάς (Σημείο 
17, με συντεταγμένες ΕΓΣΑ'87:278840,20 - 4515338,92). 

Ακολουθούν αυτόν με κατεύθυνση Ανατολική έως ότου 
συναντήσουν διασταύρωση με δασικό δρόμο όπου και 
στρέφουν Βόρεια παράλληλα με την περίφραξη του 
Εκτροφείου θηραμάτων Αγίου Παντελεήμονα, μέχρι 
να συναντήσουν τον ασφαλτοστρωμένο δρόμο προς 
Αγία Κυριακή (Σημείο 18, με συντεταγμένες ΕΓΣΑ'87: 
281139,48 - 4516714,09) και ακολουθώντας αυτόν με 
κατεύθυνση Δυτική για 150 μ. περίπου, εισέρχονται 
σε μονοπάτι (Σημείο 19, με συντεταγμένες ΕΓΣΑ'87: 
280911,80 -4516757,17) και ακολουθώντας αυτό με κα¬ 
τεύθυνση Δυτική, διέρχονται Νοτίως της πόλης της Φλώ¬ 
ρινας, ώσπου να συναντήσουν τη χωμάτινη επαρχιακή 
οδό Φλώρινας-Τριβούνου (Σημείο 20, με συντεταγμένες 
ΕΓΣΑ'87:279220,00 - 4516856,58). Συνεχίζουν με κατεύ¬ 
θυνση Ανατολική προς τον Ιερό Ναό Αγίου Νικολάου, 
όπου και στρέφονται Δυτικά μέχρι την διασταύρωση 


με αγροτική οδό (Σημείο 21, με συντεταγμένες ΕΓΣΑ'87: 
278374,13 - 4517254,36) την οποία ακολουθούν για να 
καταλήξουν στο αρχικό σημείο, (αρχή δασικού δρόμου 
στο 4ο χλμ. Εθν. οδού Φλώρινας-Κρυσταλλοπηγής). 

Τα προτεινόμενα προς τροποποίηση όρια του Κ.Α.Ζ. 
Φλώρινας, εμφανίζονται στο συνημμένο τοπογραφικό 
διάγραμμα κλίμ. 1:50.000 σε υπόβαθρο αποσπάσματος 
χάρτη της Γ.Υ.Σ. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2017 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 




ΚΑΤΑΦΥΓΙΟ ΑΓΡΙΑΣ ΖΩΗΣ 
ΦΛΩΡΙΝΑΣ 

ΕΘΝΙΚΟ ΤΥΠΟΓΡΑΦΕΙΟ 

Γία τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 92% 













































































































































































Τεύχος Δ'77/22.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


727 


Αριθμ. 491/29580 (2) 

Κήρυξη ως αναδασωτέας δημόσιας δασικής 
έκτασης εμβαδού 10,55 στρ. στη θέση «Μαγού¬ 
λα» της περιφέρειας τ.κ. Πουρναριού, Δήμου Δο- 
μοκού, Π.Ε. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις των άρθρων 6 και 280 του ν. 3852/2010 
«Νέα Αρχιτεκτονική της Αυτοδιοίκησης και της Αποκεντρω¬ 
μένης Διοίκησης- Πρόγραμμα Καλλικράτης» (ΦΕΚ87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας- Στ. Ελλάδας» (ΦΕΚ 231 Α'). 

4. Τις διατάξειςτου ν. 998/1979 « Περί προστασίαςτων 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/2003 
(ΦΕΚ 303 Α'),άρθρο 9 ν. 3818/2010 (ΦΕΚ 17 Α') και άρθρο 
35 παρ.1 ν. 4280/2014 (ΦΕΚ 159 Α') και συγκεκριμένα: 
α) του άρθρου 38 παρ. 1, β) του άρθρου 41 παρ. 1, όπως 
ισχύουν. 

5. Τις διαταγές του Υπουργείου Γεωργίας: α) 160417/ 
1180/8-7-80, β) 182447/3049/24-9-80 και γ) 105204/ 
2793/31-07-2002. 

6. Την υπ' αριθ. 110789/1293/02-09-2014 διαταγή του 
Υ.ΠΕ.Κ.Α. 

7. Την υπ' αριθ. 1669/33104/31-3-2011 απόφαση της 
Γ.Γ.Α.Δ.Θ.Στ.Ε «Μεταβίβαση δικαιώματος υπογραφής 
κ.λ,π. στους Δ/ντές Δασών των Νομών» (ΦΕΚ 648 Β'). 

8. Την υπ' αριθ. 844/22840/21-02-2017 αναφορά του 
Δασαρχείου Λαμίας, με την οποία προτείνεται η κήρυξη 
ως αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα δημόσια δασική έκταση 
εμβαδού 10,55 στρ. στη θέση «Μαγούλα» της περιφέρει¬ 
ας τ.κ. Πουρναριού, Δήμου Δομοκού, Π.Ε. Φθιώτιδας, η 
οποία καταστράφηκε παράνομα λόγω αποθέσεως υλι¬ 
κών εκχωμάτωσης κατά το χρονικό διάστημα του έτους 
2015 και μετά. Η έκταση αυτή πριν την καταστροφή της 


καλύπτονταν από αείφυλλα και φυλλοβόλα πλατύφυλλα 
(πουρνάρι, αγκορτσιά και παλιούρια) με ποσοστό δασο¬ 
κάλυψης 30% και εμπίπτει στην κατηγορία των εκτάσεων 
του άρθρου 3 παρ. 2 του ν. 998/1979, όπως αντικατα- 
στάθηκε με το άρθρο 32 ν. 4280/2014 και την αριθμ. 
110789/1293/2-9-14 διαταγή του ΥΠΕΚΑ, αποτελεί δε 
μαζί με τις όμορες δασικού χαρακτήρα εκτάσεις οργανι¬ 
κή ενότητα που συμβάλλει στη διατήρηση της φυσικής 
και βιολογικής ισορροπίας και εξυπηρετεί την διαβίωση 
των ανθρώπων εντός του φυσικού περιβάλλοντος. 

Απεικονίζεται με τα στοιχεία (Α,1,2,3,14,11,12,13, Α) 
και προσδιορίζεται επακριβώς από τις αντίστοιχες συντε¬ 
ταγμένες ΕΓΣΑ '87 στο συνημμένο τοπογραφικό διάγραμ¬ 
μα, κλίμακας 1:2500, το οποίο συνοδεύει την απόφαση 
αυτή και έχει όρια: 

Ανατολικά: Με δημόσια έκταση δασικού χαρακτήρα 
που έχει κηρυχθεί αναδασωτέα σύμφωνα με την αριθμ. 
3668/2-11 -2010 απόφαση Γ.Γ.Π. Στ. Ελλάδας. 

Δυτικά: Με δημόσια έκταση δασικού χαρακτήρα. 

Βόρεια: Με δημόσια έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

Σκοπός της κήρυξης της ανωτέρω έκτασης ως αναδασω¬ 
τέας, είναι η προστασία της, η διατήρηση του δασικού της 
χαρακτήρα, ο αποκλεισμός διάθεσης της για άλλη χρήση 
και η επαναδημιουργία της καταστραφείσας δασικής βλά¬ 
στησης με φυσική αναγέννηση. Επιτρέπεται υποβολή κατ' 
αυτής αίτησης ακύρωσης στο αρμόδιο Διοικητικό Εφετείο 
(άρθρο 47 ν. 3900/2010 - ΦΕΚ 213 Α') μέσα σε προθεσμία 
εξήντα (60) ημερών, που αρχίζει από την επομένη της δη¬ 
μοσίευσής της (άρθρο 46 π.δ. 18/1989 - ΦΕΚ 8/Α'). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Μαρτίου 2017 

Με Εντολή Γενικού Γραμματέα 

Αποκεντρωμένης Διοίκησης 

Ο Δ/ντής Δασών Φθιώτιδας κ.α.α. 

Ο Αναπληρωτής Δ/ντής Δασών 

ΔΗΜΟΣΘΕΝΗΣ ΒΑΣΙΛΕΙΟΥ 

Αριθμ. 418/33899 (3) 

Κήρυξη έκτασης ως αναδασωτέας, εμβαδού 
634,96 τ.μ., στη θέση "Φουντουκλή" δημοσίου 
δάσους Λεονταρίου, τηςΤ.Κ. Λεονταρίου, της Δ.Ε. 
Ταμασίου, του Δήμου Σοφάδων, της Π.Ε. Καρδί¬ 
τσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ.3 
του Συντάγματος της Ελλάδας. 

2. Τις διατάξεις του ν. 998/1979 «Περί προστασίας των 
Δασών και των Δασικών εν γένει εκτάσεων της Χώρας 
(Α'289) και ειδικότερα, α) του άρθρου 41 παρ. 1 και β) του 
άρθρου 38 παρ.1, όπως τροποποιήθηκαν ή αντικαταστά- 
θηκαν από το άρθρο 35 του ν. 4280/2014 (Α 159/2015) 

3. Τις διατάξεις του ν. 3208/2003 «Προστασία των δα¬ 
σικών οικοσυστημάτων κλπ.» (Α'303) άρθρο 1 παρ.15 

4. Τις 160417/1180/8-7-1980 και 18244/3049/24-9- 
1980 διαταγές του Υπουργού Γεωργίας. 

5. Το π.δ. 138/2010 (Α' 231) Οργανισμός της Αποκε¬ 
ντρωμένης Διοίκησης Θεσσαλίας-Στερεάς Ελλάδας 

6. Την 1669/33104/31-3-2011 (Β' 648) απόφαση της 
Γ.Γ.Α.Δ.Θ.Σ.Ε. «Μεταβίβαση δικαιώματος υπογραφής 
κ.λπ.». 

7. Τις διατάξεις των άρθρων 6 και 280 του ν. 3852/2010 
(Α' 87) περί «Νέας αρχιτεκτονικής της αυτοδιοίκησης και 
της αποκεντρωμένης διοίκησης πρόγραμμα Καλλικρά¬ 
της». 


8.Την 605/27536/28-2-2017 πρόταση του Δασαρχείου 
Καρδίτσας, περί κηρύξεως έκτασης δασικού χαρακτήρα, 
ως αναδασωτέας, αποφασίζουμε: 

Κηρύσσουμε ως αναδασωτέα λόγω εκχέρσωσης, δη¬ 
μόσια δασική έκταση εμβαδού 634,96 τ.μ., η οποία βρί¬ 
σκεται στη θέση "Φουντουκλή" του δημοσίου δάσους 
Λεονταρίου, τηςΤ.Κ. Λεονταρίου, της Δ.Ε.Ταμασίου, του 
Δήμου Σοφάδων, της Π.Ε. Καρδίτσας. 

Η έκταση απεικονίζεται με τα στοιχεία (1,2,3,4,5,6,7, 
8, 9,10,11,12,13,14, 15,16, 17,1) στο προσαρτημένο 
στην παρούσα απόφαση τοπογραφικό διάγραμμα κλί¬ 
μακας 1:200 και έχει όρια ως εξής: 

Βόρεια: με έκταση δασικού χαρακτήρα. 

Νότια: με έκταση δασικού χαρακτήρα. 

Ανατολικά: με έκταση δασικού και μη δασικού χαρα¬ 
κτήρα. 

Δυτικά: με δρόμο. 

Σκοπόςτηςκήρυξηςτης ανωτέρω έκτασης ως αναδα¬ 
σωτέας, είναι η αποκατάσταση της δασικής βλάστησης 
(δάσος δρυός) με φυσική αναγέννηση και η προστασία 
της από την αλλαγή της μορφής της. 

Από τις διατάξεις της παρούσας, δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 6 Μαρτίου 2017 

Με Εντολή Γενικού Γραμματέα 

Αποκεντρωμένης Διοίκησης 

Η Διευθύντρια Δασών Καρδίτσας 

ΧΡΥΣΗ ΠΑΠΑΒΑΪΟΥ 

